Konkurrence- og Forbrugerstyrelsen har nu godkendt Inwido Denmarks køb af Outrup Vinduer & Døre. Siden den 15. marts i år har Inwido Denmark ventet på afklaring om at købe det familiefirmaet Outrup Vinduer & Døre. - Vi har i dag modtaget en forbeholdsløs godkendelse af opkøbet fra styrelsen og ser frem til at fortsætte den planlagte overtagelse af Outrup Vinduer & Døre, der vil ske trinvis i perioden frem til januar 2019, siger Managing Director Asger Drewes Jørgensen fra Inwido Denmark i en pressemeddelelse. Outrup har i dag cirka 150 medarbejdere i Outrup på Mors og omsatte i 2015 for cirka 180 millioner kroner. Inwido, der er noget større, er en af Danmarks største vindueskoncerner. Koncernen har hovedsæde i Aalborg og beskæftiger cirka 650 medarbejdere på landsplan. Inwido Denmark er en del af det svenskejede Inwido AB, som er Europas største udbyder af vindues- og dørløsninger med godt 3.400 medarbejdere i ti lande.

Opsummering:
Den svenske vindues-gigant, Inwido, med afdeling i Aalborg overtager Outrup Vinduer & Døre fra Mors.